open-index/open-wikipedia-markdown huggingface dataset:
মরিয়ম বেহনাম

**মরিয়ম বেহনাম** (, ২৫ ফেব্রুয়ারি ১৯২১ - ৪ ডিসেম্বর ২০১৪) একজন ইরানি বংশোদ্ভূত এমিরতি লেখক, কূটনীতিক ও নারী অধিকার কর্মী। উচ্চ বিদ্যালয় থেকে স্নাতক এবং পাকিস্তানে শিক্ষক হিসেবে কর্মজীবন শুরু করার পর, তিনি ইরানে ফিরে আসেন এবং প্রথমে তেহরানে ও পরে বন্দর আব্বাসে সামাজিক উন্নতি প্রকল্পে কাজ শুরু করেন। ১৯৬০-এর দশকে, তিনি পাকিস্তানে ফিরে আসেন এবং সাংস্কৃতিক সংযুক্তি হিসেবে আট বছর ধরে সাংস্কৃতিক কেন্দ্র,  গ্রন্থাগার স্থাপন ও ইরানি সংস্কৃতির প্রচারের মাধ্যমে  কাজ করেন। ১৯৬৫ সালের ভারত-পাকিস্তান যুদ্ধের সময়, যখন অন্য কূটনীতিকরা দেশ ছেড়ে পালিয়ে গিয়েছিলেন, তিনি দেশে থাকার জন্য এবং তার কাজ অব্যাহত রাখার জন্য ইরানি অর্ডার অফ দ্যা ক্রাউন এবং পাকিস্তানি সাহসের একটি সম্মাননা পেয়েছিলেন।১৯৭২ সালে ইরানে ফিরে, তিনি সিস্তান ও বালুচিস্তান প্রদেশের শিল্প ও সংস্কৃতি মন্ত্রকের সাথে কাজ করেন এবং পরে হরমোজগান প্রদেশে এলাকার সাংস্কৃতিক ঐতিহ্য সংরক্ষণ ও প্রচারের জন্য উন্নয়নমূলক কর্মসূচি গড়ে তোলেন।

মরিয়ম বিপ্লবের সময় ১৯৭৮ সালে ইরান থেকে পালিয়ে দুবাইতে স্থায়ী হন। তিনি একটি সংবাদপত্র লেখক হিসাবে কাজ করেন এবং তারপরে চারুকলা উন্নীত করার জন্য *সাংস্কৃতিক পত্রিকা আল জুমার সহ-প্রতিষ্ঠা করেন।* তিনি মহিলা সংস্থায় যোগদান করেন এবং নারীদের উন্নত অধিকারের পক্ষে ওকালতি করেন এবং ঐতিহ্যবাহী কারুশিল্প সংরক্ষণের জন্য প্রশিক্ষণ কর্মসূচিকে উস্কে দিতে সাহায্য করেন। ১৯৯০-এর দশকের শুরু থেকে, তিনি বেশ কয়েকটি উপন্যাস ও একটি আত্মজীবনী, পাশাপাশি কবিতা প্রকাশ করেছিলেন। তিনি ২০১০ সালে এমিরেটস ওম্যান অফ দ্য ইয়ার হিসেবে সম্মানিত হন।

## জীবনের প্রথমার্ধ
মরিয়ম বেহনাম ১৯২১ সালের ২৫ ফেব্রুয়ারি ইরানের হরমোজগান প্রদেশের বান্দর লেঙ্গেহে হাফসা আব্বাস ও আবদুল ওয়াহিদ বেহনামের ঘরে জন্মগ্রহণ করেন।  তার ধনী পরিবার মুক্তার ব্যবসার সাথে জড়িত ছিল  এবং "বোম্বাই, বাহরাইন, দুবাই, করাচি ও প্যারিস"-এ মালিকানাধীন বাড়ি ছিল।  একই বছর ভূমিকম্প তার জন্মস্থানে আঘাত হানে এবং তার একটি শক্তিশালী ব্যক্তিত্বের কারণে, তাকে  "জেলজেলাহ বিবি" (ছোট ভূমিকম্প) ডাকনাম দেওয়া হয়েছিল।  তার মা মারা যান, যখন তিনি দশ বছর বয়স বয়সী এবং তাকে তার পাঁচজন বেঁচে থাকা ভাইবোন সহ তার ঠাকুমা মোনখালি আব্বাসের নিকট বেড়ে ওঠেন। তার পরিবারের ইচ্ছার বিরুদ্ধে, যিনি মেয়েদের শিক্ষিত হওয়ার কোনো কারণ দেখেননি, তিনি সরকারি বিদ্যালয়ে যাওয়ার জন্য চাপ দেন এবং অবশেষে করাচির জুফেল হার্স্ট হাই স্কুলে পড়ার অনুমতি পান।

## তথ্যসূত্র

বিষয়শ্রেণী:২০শ শতাব্দীর লেখিকা
বিষয়শ্রেণী:ইরানি নারী অধিকার কর্মী
বিষয়শ্রেণী:ইরানি নারীবাদী
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:২০১৪-এ মৃত্যু
বিষয়শ্রেণী:১৯২১-এ জন্ম
বিষয়শ্রেণী:উদ্ধৃতি শৈলীতে ফার্সি ভাষার উৎস (fa)
নবরাগ

***নবরাগ*** হল একটি জনপ্রিয় বাংলা চলচ্চিত্র যা পরিচালনা করেন বিজয় বোস। এই চলচ্চিত্রটি ১৯৭১ সালে এস. এম. ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন,  বিকাশ রায়, জহর রায়।

## কাহিনী
স্বামী এবং তার স্ত্রীর মধ্যে একটি জটিল সম্পর্কের গল্প যা তাদের সন্তানের উপরেও প্রভাব ফেলে।

## শ্রেষ্ঠাংশে

* উত্তম কুমার - বিপুল বাগচি
* সুচিত্রা সেন - নারায়ণী 
* বিজন ভট্টাচার্য
* জহর রায় - নারায়ণীর চাকর
* নির্মল ঘোষ
* বিকাশ রায় - নন্দ
* নিমু ভৌমিক
* মন্টু ব্যানার্জী
* বৈশাখী বসু
* গোপাল বসু
* অজন্তা চৌধুরী
* ধীরাজ দাস
* ইনগ্রিড লুটজ
* টেসা ম্যাকার্ডি
* কনিকা মজুমদার
* ঝুমা মুখোপাধ্যায়
* মৃত্যুঞ্জয় মুখোপাধ্যায়
* রাজা মুখোপাধ্যায়

## তথ্যসূত্র

## বহিঃসংযোগ
* 

বিষয়শ্রেণী:১৯৭১-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
চীনের শান্তিপূর্ণ উত্থান

**"চীনের শান্তিপূর্ণ উত্থান"** (中国和平崛起 *চুংকুও হফিং চুয়েছি*) ছিল চীনের প্রাক্তন সর্বোচ্চ নেতা হু চিনথাও-য়ের অধীনস্থ চীন সরকারের বৈদেশিক নীতি-বিষয়ক একটি আগ্রাসন-বিরোধী মতবাদ। এটিকে **"চীনের শান্তিপূর্ণ উন্নয়ন"** (中国和平发展 *চুংকুও হফিং ফাচান*) নামেও ডাকা হয়ে থাকে। এই নীতিটির উদ্দেশ্য ছিল চীনের ক্রমবর্ধমান রাজনৈতিক, অর্থনৈতিক ও সামরিক শক্তি যে আন্তর্জাতিক শান্তি ও নিরাপত্তার জন্য কোনও হুমকি হয়ে দাঁড়াবে না, সে ব্যাপারে আন্তর্জাতিক সম্প্রদায়কে আশ্বস্ত করা ।

এই নীতিটিতে চীনকে একটি দায়িত্ববান বিশ্ব নেতা হিসেবে চরিত্রায়িত করা হয়, যেখানে চীন অপ্রয়োজনীয় আন্তর্জাতিক সংঘাত এড়িয়ে চলে, কোমল শক্তির ওপর জোর প্রদান করে এবং বিশ্বের ঘটনাবলিতে হস্তক্ষেপের পরিবর্তে চীনের অভ্যন্তরীণ সমস্যাবলির সমাধানে ও চীনের জনগণের কল্যাণের উন্নতির ব্যাপারে অধিকতর প্রতিশ্রুতিবদ্ধ। অধিকন্তু, এই নীতির আরেকটি উদ্দেশ্য ছিল "চীনা হুমকি তত্ত্ব"কে ভুল প্রমাণ করা এবং চীনকে একটি হুমকিহীন বিশ্ব শক্তি হিসেবে পুনঃপ্রতিষ্ঠিত করা, কেননা ঐতিহাসিকভাবে চীনা সাম্রাজ্যগুলিকে কম আগ্রাসী বলে মনে করা হত।

চীনের কর্তৃপক্ষ ও উচ্চশিক্ষায়তনিক বিশেষজ্ঞদের কাছে "উত্থান" (崛起 চুয়েছি) শব্দটির ব্যবহার নিয়ে দ্বিমত ছিল, কেননা শব্দটি দিয়ে বর্তমান স্থিতাবস্থার বিরুদ্ধে চীনকে একটি হুমকি হিসেবে গণ্য করার ঝুঁকি বাড়িয়ে দিতে পারে। তাই ২০০৪ সাল থেকে উত্থানের পরিবর্তে "চীনের শান্তিপূর্ণ উন্নয়ন" কথাটিই চীনের নেতারা বেশী ব্যবহার করে আসছেন।

## তথ্যসূত্র

## বহিঃসংযোগ

* Fengbo Zhang: Speech at “Future China Global Forum 2010”: China Rising with the Reform and Open Policy 
*Full Text: China's Peaceful Development Road
*China on the World Stage from the Dean Peter Krogh Foreign Affairs Digital Archives
* Background Q&A: The Promise and Pitfalls of China's "Peaceful Rise" by the Council on Foreign Relations
*China’s Peaceful Development Doctrine by Shulong Chu and Xiao Ren (*NBR Project Report*, October 2009)
*Assessing Regional Reactions to China's Peaceful Development Doctrine by Carlyle A. Thayer, Jae Ho Chung and Brahma Chellaney (*NBR Analysis*, April 2008)
* Robert L. Suettinger "The Rise and Descent of "Peaceful Rise" Hoover Institution China Leadership Monitor #12  https://web.archive.org/web/20081007105807/http://www.hoover.org/publications/clm/issues/2903986.html
*http://smallwarsjournal.com/blog/journal/docs-temp/449-corn.pdf, Tony Corn, "Peaceful Rise through Unrestricted Warfare: Grand Strategy with Chinese Characteristics," Small Wars Journal, June 2010.

বিষয়শ্রেণী:চীনের বৈদেশিক সম্পর্ক
বিষয়শ্রেণী:পররাষ্ট্র নীতির মতবাদ
বিষয়শ্রেণী:ভূ-রাজনৈতিক প্রতিদ্বন্দ্বিতা
দৃশ্যকাব্য

সংস্কৃত রসসাহিত্যের প্রধান দুটি ভাগ হল - দৃশ্যকাব্য ও শ্রব্যকাব্য। দৃষ্টিগ্রাহ্য কাব্য হচ্ছে দৃশ্যকাব্য।

## উৎপত্তিঃ

## ইতিহাসঃ

## বৈশিষ্ট্যঃ

মঞ্চে অভিনয়েের মাধ্যমে এই কাব্যের রস আস্বাদন করা হয়। দৃশ্যকাব্যেের অপর একটি নাম হল রূপক। কারণ এতে নাটকীয় পাত্র-পাত্রীর মাধ্যমে রামাদির রূপের আরোপ করা হয় বলে  রূপক নামে অভিহিত করা হয়। "রূপারোপাত্তু রূপকম" সাধারণ ভাবে নাটকাদি হচ্ছে দৃশ্যকাব্য।

## শ্রেণীবিভাগঃ

দৃশ্যকাব্যকে আবার দুটি ভাগ্যে ভাগ করা যায়। যথা- রূপক ও উপরূপক

### রূপকঃ

রূপক আবার দশ প্রকার। যথা - নাটক , প্রকরণ , ভাণ , ব্যায়োগ , সমবকার , ডিম , ঈহামৃগ , অঙ্ক , বীথি , ও প্রহসন

### উপরূপকঃ

উপরূপক আঠার প্রকার। যথা- নাটিকা , ত্রোটিক , গোষ্ঠী , সট্টক , নাট্যরাসক , প্রস্থান , উল্লাপ্য , কাব্য , পেঙ্খন , রাসক , সংলাপক , শ্রীগদিত , শিল্পক, বিলাসিতা , দুরম্মল্লিকা , প্রকরণিকা , হল্লীস ও ভাণিকা

## তথ্যসূত্র

বিষয়শ্রেণী:সংস্কৃত সাহিত্য
শান্তিবাদ

**শান্তিবাদ** বলতে এমন একটি মতবাদকে বোঝায় যা যুদ্ধ, সামরিকবাদ (সেনাবাহিনীতে যোগদান ও বাধ্যতামূলক সামরিক সেবাসহ) কিংবা সহিংসতার বিরোধী। ফরাসি শান্তিবাদী আন্দোলনকর্মী এমিল আর্নো সর্বপ্রথম পাসিফিজম পরিভাষাটি উদ্ভাবন ও ব্যবহার করেন এবং ১৯০১ সালে গ্লাসগোতে অনুষ্ঠিত ১০ম বিশ্ব শান্তি সম্মেলনে অন্যান্য শান্তিকর্মীরা পরিভাষাটি গ্রহণ করেন। শান্তিবাদের একটি কাছাকাছি পরিভাষা হল "অহিংসা" (কারও ক্ষতি না করা), যা কিনা ভারতের হিন্দু, বৌদ্ধ ও জৈন ধর্মগুলির একটি কেন্দ্রীয় দর্শন। যদিও আধুনিক শান্তিবাদের নিহিত অর্থগুলি বেশ সাম্প্রতিক ও ১৯শ শতক থেকে এগুলির ব্যাখ্যা প্রদান করা হয়ে আসছে, প্রাচীন বহু রচনাবলিতে শান্তিবাদ সম্পর্কিত বিভিন্ন রচনা বিদ্যমান।

আধুনিক যুগে এসে রুশ লেখক লেভ তোলস্তোয়ের শেষ দিককার রচনাগুলিতে, বিশেষ করে *ঈশ্বরের রাজ্য তোমার ভেতরেই নিহিত* রচনাটিতে শান্তিবাদের প্রতি আগ্রহ পুনরুজ্জীবিত হয়। ভারতের মহাত্মা গান্ধী সত্যগ্রহ নামক একটি অটল অহিংস বিরোধিতার চর্চার পক্ষে প্রচারণা চালান, যা ভারতের স্বাধীনতা আন্দোলনে চাবিকাঠিস্বরূপ ভূমিকা রাখে। গান্ধীর এই মতবাদের কার্যকারিতা মার্কিন যুক্তরাষ্ট্রের মার্টিন লুথার কিং জুনিয়র, জেমস লসন, ম্যারি ও চার্লস বিয়ার্ড, জেমস বেভেল, ও থিক নিয়াত হান-সহ (Thich Nhat Hanh) আরও অনেককে মার্কিন যুক্তরাষ্ট্রের নাগরিক অধিকার আন্দোলনের সময় অনুপ্রাণিত করেছিল।

## তথ্যসূত্র

বিষয়শ্রেণী:শান্তিবাদ
বিষয়শ্রেণী:রাজনৈতিক তত্ত্ব
গিরিজাপতি ভট্টাচার্য

**গিরিজাপতি ভট্টাচার্য **  ( ১৬ সেপ্টেম্বর ১৮৯৩ ― ১৩ ডিসেম্বর ১৯৮১) ছিলেন একজন বিশিষ্ট বিজ্ঞান গবেষক ও সাহিত্যিক। 
## জন্ম ও প্রারম্ভিক জীবন

গিরিজাপতি ভট্টাচার্যের জন্ম ১৮৯৩ খ্রিস্টাব্দের ১৬ই সেপ্টেম্বর। তাঁর পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার নৈহাটিতে। পিতা আশুতোষ ভট্টাচার্য ছিলেন ইঞ্জিনিয়ার। গিরিজাপতি মাতামহ দুর্গাচরণ চক্রবর্তীর কাছে হুগলির সোমড়াবাজারে প্রতিপালিত হন। তিনি বর্ধমান রাজ কলেজিয়েট স্কুল, কলকাতার হিন্দু স্কুল এবং প্রেসিডেন্সি কলেজের ছাত্র ছিলেন। ১৯১৭ খ্রিস্টাব্দে তিনি কলকাতা বিশ্ববিদ্যালয় থেকে ফলিত গণিতে তথা অ্যাপ্লায়েড ম্যাথামেটিক্সে এসএসসি পাশ করেন। খ্যাতনামা চিকিৎসক ও সাহিত্যিক পশুপতি ভট্টাচার্য ছিলেন তাঁর অগ্রজ।

## কর্মজীবন

এসএসসি পাশের পর গিরিজাপতি কিছুদিন প্রশান্তচন্দ্র মহলানবীশের তত্ত্বাবধানে গবেষণা করেন। ১৯১৯ খ্রিস্টাব্দে বাঙ্গালোরের ইন্ডিয়ান ইনস্টিটিউট অফ সায়েন্স-এ যোগ দেন। কিন্তু আচার্য প্রফুল্লচন্দ্র রায়ের আহ্বানে ১৯২০ খ্রিস্টাব্দে তিনি কলকাতায় ফিরে আসেন এবং স্বদেশী দ্রব্য তৈরির জন্য  ক্যালকাটা সোপ ওয়ার্কস-এ যোগ দেন। 'নির্মলিন', 'ডালি', 'বাংলা গোলা' নামে কয়েকটি জনপ্রিয় সাবান প্রস্তুত করেন।  রবীন্দ্রনাথ ঠাকুরের নিজের ব্যবহারের জন্য সেসময়ে এক ধরনের তরল সাবান তিনি তৈরি করেছিলেন। রবীন্দ্রনাথ ঠাকুর তার নাম দিয়েছিলেন *তরলিকা*। সোপ টেকনোলজি সম্পর্কে বিশদ জানতে তিনি মহীশূর ও কালিকটের সরকারি সাবান কারখানা থেকে কিছু শিক্ষা লাভ করেন এবং পরে ১৯২৪ খ্রিস্টাব্দে তিনি রবীন্দ্রনাথ ঠাকুরের সহযাত্রী হয়ে বিদেশ গমন করেন। ইংল্যান্ড,  ফ্রান্স ও জার্মানিতে আধুনিক সাবান, গ্লিসারিন ও বিভিন্ন সুগন্ধি প্রস্তুত করার শিক্ষা ও প্রণালী আয়ত্ত করেন। দেশে ফিরে তিনি ১৯২৭-৩৮ খ্রিস্টাব্দে যাদবপুর ইঞ্জিনিয়ারিং ও টেকনোলজি কলেজে সোপ টেকনোলজি বিভাগে অধ্যাপনা করেন। ১৯৪৯ খ্রিস্টাব্দে তিনি গবেষণাগারে যন্ত্রপাতি সরবরাহকারী সংস্থা Adair Dutt & Co. তে যোগদান করেন। সংস্থাটি পরে জাতীয়করণ করা হলে তিনি ম্যানেজিং ডিরেক্টর নিযুক্ত হন। তাঁর তত্ত্বাবধানে এদেশে গবেষণাকাজের উপযোগী বহুবিধ যন্ত্রপাতি নির্মিত হয়। ১৯৫৬ খ্রিস্টাব্দে ইন্ডিয়ান ম্যানুফ্যাকচারার্স অ্যান্ড ডিলার্স অ্যাসোসিয়েশন গঠিত  হলে গিরিজাপতি তার সহ সভাপতি ও পরবর্তীকালে পূর্বাঞ্চলীয় আঞ্চলিক কার্যালয়ের সভাপতি হন। ভারত সরকারের 'সেন্ট্রাল সায়েন্টিফিক ইনস্ট্রুমেন্ট অরগানাইজেশন'-এর উপদেষ্টামণ্ডলীর ও পরে কার্যকরীমণ্ডলীর সদস্য মনোনীত হন।

গিরিজাপতির অগ্রজ পশুপতি ভট্টাচার্য যেমন চিকিৎসক হয়েও সাহিত্যচর্চা করেছেন,  ঠিক তেমনই গিরিজাপতি বিজ্ঞান গবেষক  হিসাবে কর্মজীবনে ব্যস্ত থেকে ও সাহিত্যচর্চা করে গেছেন। তাঁর বহু প্রবন্ধ ছোটগল্প শিকারের কাহিনী,বিশিষ্ট বিদগ্ধ জনের জীবনী, বিখ্যাত লেখকের প্রকাশিত পুস্তকের সমালোচনা বিভিন্ন পত্র পত্রিকায় বিভিন্ন সময়ে প্রকাশিত হয়েছে। বন্ধুবর কবি সুধীন্দ্রনাথ দত্তের সম্পাদনায় নিজে একজন প্রতিষ্ঠাতা হয়ে ১৯৩১ খ্রিস্টাব্দে *পরিচয়* সাহিত্য পত্রিকা প্রকাশের যথাসাধ্য সাহায্য করেন।

গিরিজাপতির শিকারে, সঙ্গীতে, ফটোগ্রাফিতে এবং চিত্রাঙ্কনে যথেষ্ট আগ্রহ ছিল।

## জীবনাবসান

গিরিজাপতি ১৯৮১ খ্রিস্টাব্দের ১৩ই ডিসেম্বর ৮৮ বৎসর বয়সে প্রয়াত হন।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:বাঙালি সাহিত্যিক
সেন্ট কিট্‌স ও নেভিস প্যাট্রিয়টস

**সেন্ট কিট্‌স ও নেভিস প্যাট্রিয়টস ** একটি ক্যারিবিয়ান প্রিমিয়ার লিগ ফ্র্যাঞ্চাইজি। ২০১৫ সাল থেকে এটি অংশগ্রহণ করছে। সেন্ট কিট্‌স ও নেভিসের ওয়ার্নার পার্ক এদের ঘরের মাঠ।

এটি ২০১৫ সালে অ্যান্টিগুয়া হকসবিলস ফ্র্যাঞ্চাইজি এর পরিবর্ত হিসেবে উঠে আসে এবং তখন থেকে নিয়মিত সিপিএলে অংশ নেয়।

## বর্তমান স্কোয়াড

## পরিসংখ্যান

**নোট:**
* *পরিত্যক্ত ম্যাচ ফহ (ফলাফল হয়নি) হিসেবে ধরা হয়েছে*
* *সুপার ওভার/বাউন্ডারি গণনার দ্বারা জয়/হার টাই হিসেবে গণনা করা হয়েছে*
* *টাই+জয় - জয় হিসেবে ও টাই+হার - হার হিসেবে ধরা হয়েছে*

## স্টাফ

## ক্যারিবিয়ান প্রিমিয়ার লীগ ফলাফল

## আরও দেখুন
* লিওয়ার্ড আইল্যান্ডস ক্রিকেট দল
## তথ্যসূত্র

## বহিঃসংযোগ

বিষয়শ্রেণী:ওয়েস্ট ইন্ডিজ ক্রিকেট দল
বিষয়শ্রেণী:ক্যারিবিয়ান প্রিমিয়ার লিগের দল
বিষয়শ্রেণী:২০১৫ সালে প্রতিষ্ঠিত স্পোর্টস ক্লাব
বিষয়শ্রেণী:ওয়েস্ট ইন্ডিজভিত্তিক ক্রিকেট দল
বিষয়শ্রেণী:২০১৫-এ প্রতিষ্ঠিত ক্রিকেট ক্লাবসমূহ
ভালেন্তিন গেওর্গে

**ভালেন্তিন গেওর্গে** (; জন্ম: ১৪ ফেব্রুয়ারি ১৯৯৭) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব আস্ত্রা জুর্জু এবং রোমানিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।

২০১৮ সালে, গেওর্গে রোমানিয়া অনূর্ধ্ব-২১ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ভালেন্তিন গেওর্গে ১৯৯৭ সালের ১৪ই জানুয়ারি তারিখে রোমানিয়ার প্লোইয়েশ্তে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গেওর্গে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রোমানীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:সুপার লিগের খেলোয়াড়
গ্যাব্রিয়েল টার্জম্যান

**দ্য ইভাসিভ পেডোফিল** নামে পরিচিত **গ্যাব্রিয়েল টারজম্যান** (জন্ম ১৯৫৭) একজন ইসরাইলি সিরিয়াল ধর্ষক, যিনি ২০০২ সাল  থেকে ২০০৪ সাল পর্যন্ত আশদোদে কমপক্ষে পাঁচটি তরুণীকে ধর্ষণ করেছিলেন। তার অপরাধের জন্য, তাকে ৪৫ বছরের কারাদণ্ড দেওয়া হয়েছিল, যা দেশের যৌন অপরাধীর জন্য সর্বোচ্চ শাস্তি।

## জীবনী
গ্যাব্রিয়েলের অতীতের জীবন সম্পর্কে খুব কমই জানা যায়। আশদোদে ১৯৫৭ সালে জন্মগ্রহণ করেন, তিনি মাদক ও সম্পত্তি সংক্রান্ত অপরাধের জন্য পূর্বে দোষী সাব্যস্ত হয়েছিলেন। তিনি বিবাহিত ছিলেন এবং গ্রেপ্তারের সময় তার চার সন্তান ছিল।

২০০২ সাল থেকে ২০০ সালের মধ্যে, আশদোদ ও আশক্লোনে ধারাবাহিক ধর্ষণের ঘটনা ঘটেছিল, যার প্রত্যেকটি একই *পদ্ধতি* অনুসরণ করেছিল: ভুক্তভোগী সবসময় ৬ বছর থেকে ১০ বছর বয়সী একটি যুবতী মেয়ে ছিল, যে একটি হারেদি ইহুদি পাড়ায় বাস করত এবং রেনল্ট এক্সপ্রেস চালানো একজন প্রাপ্তবয়স্ক পুরুষ তাকে অপহরণ করেছিলেন। প্রথম নথিভুক্ত ঘটনাটি ২০০২ সালের নভেম্বরে ঘটেছিল, যখন গ্যাব্রিয়েল আশদোদের একটি পাড়া থেকে ১০ বছরের এক কিশোরীকে জোরপূর্বক অপহরণ করে এবং শহরের বাইরে একটি বিচ্ছিন্ন এলাকায় নিয়ে যায়। সেখানে, তিনি তার ভ্যানের পিছনের আসনে মেয়েটিকে ধর্ষণ করার আগে কাপড় খুলে, শ্বাসরোধ করে এবং মারধর করেন। ভুক্তভোগীর মতে, তিনি অতীতে অন্যান্য বাচ্চাদের অপহরণ করার দাবি করেছিলেন এবং তিনি প্রতিবাদ করলে তিনি "ছুরিগুলি বের করে আনবেন এবং [তাকে] কেটে ফেলবেন" বলে হুমকি দিয়েছিলেন। তার সাথে পথ চলার পর, গ্যাব্রিয়েল মেয়েটিকে মেয়েটির বাড়িতে নিয়ে যায় এবং মেয়েটিকে কাউকে না বলার হুমকি দিয়ে  ফেলে দেয়।

আরেকটি ঘটনায়, তিনি ২০০৩ সালের মার্চ মাসে বাড়িতে থেকে বিদ্যালয়ের দিকে হেঁটে চলা একটি ১০ বছর বয়সী মেয়ের নিকট আসেন এবং তাকে একটি প্রশ্ন করার পর জোর করে তার ভ্যানে তুলে নেন। এরপর তিনি একটি বিচ্ছিন্ন এলাকায় গাড়ি চালিয়ে নিয়ে যান, যেখানে তিনি তার কান্না করা ভুক্তভোগীকে মারধর ও হত্যার হুমকি দেন। এরপর তিনি মেয়েকে কাপড় খুলে ধর্ষণ করেন, আবার তাকে তার বাড়িতে ফেলে দিয়ে পালিয়ে যান।

## তদন্ত ও গ্রেফতার
মামলার তদন্তের জন্য একটি টাস্কফোর্স গঠন করা হয়েছিল, যাতে কর্মকর্তারা তাদের সন্দেহভাজনকে আটকে রাখার জন্য অ্যাম্বুশের আয়োজন করে।

## তথ্যসূত্র

বিষয়শ্রেণী:শিশুদের প্রতি সহিংসতা
বিষয়শ্রেণী:পুরুষ অপরাধী
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:ইসরায়েলে নারীর প্রতি সহিংসতা
বিষয়শ্রেণী:ইসরায়েলি বন্দী ও আটক
বিষয়শ্রেণী:ইসরায়েলের বন্দী ও আটক
বিষয়শ্রেণী:২১শ শতাব্দীর ইসরায়েলি অপরাধী
কলকাতার হ্যারি

***কলকাতার হ্যারি*** হলো ২০২২ সালের একটি ভারতীয় বাংলা ভাষার হাস্যরসাত্মক শিশুতোষ চলচ্চিত্র, যা পরিচালনা করেছেন রাজদীপ ঘোষ এবং সোহম'স এন্টারটেইনমেন্টের ব্যানারে প্রযোজনা করেছেন সোহম চক্রবর্তী। চলচ্চিত্রটিতে অভিনয় করেছেন সোহম চক্রবর্তী এবং প্রিয়াঙ্কা সরকার।

## অভিনয়ে

## সাউন্ডট্র্যাক

## মুক্তি
চলচ্চিত্রটি ৬ মে ২০২২-এ প্রেক্ষাগৃহে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০২২-এর চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
চৌলুক্য রাজবংশ

**চালুক্য রাজবংশ** (আইএএসটি: কৌলুক্য) একটি রাজবংশ ছিল যা খ্রিস্টাব্দ ৯৪০ থেকে ১২৪৪ সালে উত্তর-পশ্চিম ভারতে এখন গুজরাট এবং রাজস্থানের কিছু অংশ শাসন করেছিল। স্থানীয় ভাষায় এই পরিবারটি সোলাঙ্কি রাজবংশ নামেও পরিচিত। তারা রাজপুতদের সোলাঙ্কি বংশের বংশধর ছিল।

রাজবংশের প্রতিষ্ঠাতা প্রথম মুলরাজ 940 খ্রিস্টাব্দে চাভদা রাজবংশের শেষ শাসককে পরাজিত করে সাম্রাজ্যের সূচনা করেছিলেন। তার উত্তরাধিকারীরা প্রতিবেশী শাসকদের যেমন চুদসমাস, পরমার রাজবংশ এবং শাকম্ভরীর চাহামানরা সাথে বেশ কয়েকটি যুদ্ধে লিপ্ত হয় ।

খ্রিস্টাব্দ ১০২৪-২৫ সালে প্রথম ভীমের রাজত্বকালে গজনভি রাজবংশের মহান শাসক মাহমুদ গজনভি এই রাজ্য আক্রমণ করে সোমনাথ মন্দিরে অভিযান চালায়। 

## ইতিহাস
গুর্জারা-প্রতিহার এবং রাষ্ট্রকূট রাজবংশ-র পতনের মধ্যে ক্ষমতায় ওঠা বেশ কয়েকটি রাজবংশের মধ্যে চৌলুক্য ছিল অন্যতম।

খ্রিস্টীয় দশম শতাব্দীর মাঝামাঝি সময়ে, রাজবংশের প্রতিষ্ঠাতা মুলারাজা শেষ চাভদা রাজা সামন্তসিমাকে পরাজিত করে নতুন সাম্রাজ্যের সূচনা করেছিলেন।

খ্রিস্টাব্দ ১২৪৪ সালে শেষ রাজা ত্রিভুবনপালের পর তারা সিংহাসন দখল করে, বাঘেলা রাজবংশ প্রতিষ্ঠা হয় ।

## ধর্ম-বিশ্বাস
রাজবংশের অধিকাংশ শাসক ছিলেন শৈব ধর্ম, যদিও তারা জৈন ধর্মকেও পৃষ্ঠপোষকতা করেছিলেন  । রাজবংশের প্রতিষ্ঠাতা **মুলরাজা** দিগম্বর জৈনদের জন্য **মুলভাসতীকা মন্দির** এবং স্বেতাম্বর জৈনদের জন্য **মুলানাথ-জিনদেব মন্দির** নির্মাণ করেছিলেন বলে জানা যায় । মন্দিরের মধ্যে প্রাচীনতম হচ্ছে দিলওয়ারা জৈন মন্দির এবং মোধেরা সূর্য মন্দির প্রথম ভীম-এর রাজত্বকালে নির্মিত হয়েছিল। ঐতিহ্য অনুসারে, প্রথম ভীম-এর রানী উদয়মতী রানীর কূপটি উদ্বোধন করেছিলেন । কুমারপাল (দ্বাদশ শতাব্দীর শাসক) জৈন ধর্মের পৃষ্ঠপোষকতা শুরু করেনতাঁর জীবনের কোনো এক সময়ে, এবং পরবর্তী জৈন বিবরণগুলি তাঁকে জৈন ধর্মের শেষ মহান রাজকীয় পৃষ্ঠপোষক হিসাবে চিত্রিত করে। মুসলিম ব্যবসায়ীদের সাথে সুসম্পর্ক বজায় রাখার জন্য শাসকরা মসজিদকেও অনুমোদন দিয়েছিল ।

## শাসকদের তালিকা
গুজরাতের চালুক্য শাসকদের রাজত্বের আনুমানিক তারিখগুলি নিম্নরূপ:
* মুলরাজা ()
* Chamundaraja ()
* Vallabharaja ()
* Durlabharaja ()
* প্রথম ভীম ()
* Karna ()
* জয়সিংহ সিদ্ধরাজ ()
* কুমারপাল ()
* Ajayapala ()
* Mularaja II ()
* দ্বিতীয় ভীম ()
* Tribhuvanapala ()

## দাবিকৃত বংশধর
কুমারপালের মৃত্যুর পর, অভ্যন্তরীণ বিদ্রোহের কারণে সামন্তদের দ্বারা বিদ্রোহ; এবং পরমার, ঘুরিদ , যাদব এবং অন্যান্যদের আক্রমণ-এ  রাজ্যটি ধীরে ধীরে দুর্বল হয়ে পড়ে । এর সুযোগ নিয়ে, বাঘেলারা , যারা আগে চাউলুক্য সেনাপতি হিসেবে কাজ করেছিল, তারা ক্ষমতা দখল করে এবং ১২৪০-এর দশকে একটি নতুন রাজবংশ প্রতিষ্ঠা করে।

## স্থাপত্য

চিত্র:Sun Temple, Modhera, Gujarat, India.JPG|সূর্য মন্দির, মধেরা, constructed by Bhima I
চিত্র:Ruins of the Rudra Mala at Siddhpur, Gujarat, retouched.jpg|Rudra Mahalaya Temple, renovated or rebuilt by Jayasimha
চিত্র:Tarangaji Jain temple.jpg|Taranga Jain temple, constructed by Kumarapala
চিত্র:KITLV 88239 - Unknown - Someshavara temple Kiradu in British India - 1897.tif|Kiradu temples, constructed by Chaulukya feudatories


## তথ্যসূত্র

বিষয়শ্রেণী:৯৪০-এর দশকে প্রতিষ্ঠিত রাষ্ট্র ও অঞ্চল
বিষয়শ্রেণী:গুজরাতের ইতিহাস
বিষয়শ্রেণী:ভারতের রাজবংশ
বিষয়শ্রেণী:১০ম শতাব্দীতে ভারতে প্রতিষ্ঠিত
বিষয়শ্রেণী:৯৪০-এর দশকে প্রতিষ্ঠিত
বিষয়শ্রেণী:রাজপুত
বিষয়শ্রেণী:১২৪৪-এ বিলুপ্ত
বিষয়শ্রেণী:১৩শ শতাব্দীতে ভারতে বিলুপ্ত
কংগ্রেয়া স্টার

থাম্ব|200x200পিক্সেল| কংগ্রেয় নক্ষত্রের পতাকা
থাম্ব|200x200পিক্সেল| ইকেটিয়া নক্ষত্রের পতাকা
**কংগ্রেয়া স্টার** (স্টার কংগ্রেসের জন্য কুর্দি) সিরিয়ার রোজাভার নারী সংগঠনের একটি কনফেডারেশন। এটি ২০০৫ সালে **ইয়েকিটিয়া স্টার** (কুর্দিজ ফর স্টার ইউনিয়ন অফ উইমেন) নামে প্রতিষ্ঠিত হয়েছিল। এই অঞ্চলে লিঙ্গ সম্পর্কের ক্ষেত্রে উল্লেখযোগ্য অগ্রগতিতে তারা গুরুত্বপূর্ণ ভূমিকা পালন করেছে। এর কাজ এই দাবির উপর ভিত্তি করে যে "নারীদের মুক্তি ছাড়া, একটি সত্যিকারের মুক্ত সমাজ অসম্ভব।" এর অন্যতম প্রতিষ্ঠাতা সদস্য হলেন সিরিয়ান ডেমোক্রেটিক কাউন্সিলের প্রাক্তন সহ-সভাপতি ইলহাম এহমেদ। 

সংগঠনটি মহিলাদের কমিউন সংগঠিত করার দিকে মনোনিবেশ করে যা অর্থনৈতিক সুযোগ এবং উন্নয়ন, চেতনা বৃদ্ধি এবং মহিলাদের জন্য আত্মরক্ষার উপর মনোনিবেশ করে। রোজাভা এবং সিরিয়া জুড়ে কাজ করে, কংগ্রেয়া স্টারের লক্ষ্য সমগ্র মধ্যপ্রাচ্যের জন্য একটি উদাহরণ হওয়া এবং সমগ্র অঞ্চল জুড়ে নারী মুক্তি বিপ্লব উপলব্ধি করা। আদর্শগতভাবে তারা গণতান্ত্রিক যুক্তরাষ্ট্রীয়তা আধুনিকীকরণ আন্দোলনের বৃহত্তর কাঠামোর মধ্যে রয়েছে।

## একাডেমি
ইয়েকিটিয়া স্টার বেশ কয়েকটি একাডেমি প্রতিষ্ঠা করেছে, যার মধ্যে ইয়েকিটিয়া স্টার একাডেমি ২০১২ সালে প্রতিষ্ঠিত হয়েছিল এবং জিনিওলোজির কাঠামোর মাধ্যমে নির্দেশনা প্রদান করে ("নারী বিজ্ঞানের জন্য কুর্দি"), যা আবদুল্লাহ ওজালান দ্বারা প্রণীত একটি শব্দ। একাডেমি জিনিওলোজির একটি ভূমিকা প্রদান করে, যা একটি নারীবাদী লেন্স থেকে অর্থনীতির অন্বেষণ যেখানে মহিলাদের অর্থনীতিতে কেন্দ্রীয় অভিনেতা হিসাবে দেখা হয়, রোজাভা এবং অন্যান্য বিষয়ে অনুশীলন করা নাগরিকতা হিসাবে। 

কলেজের শিক্ষিত যুবক থেকে শুরু করে নিরক্ষর বয়স্কদের মধ্যে ছাত্র সংগঠন উল্লেখযোগ্য। স্কুলের শিক্ষাবিজ্ঞান প্রতিটি শিক্ষার্থীর ব্যক্তিগত কর্তৃত্বের উপর জোর দেয় এবং জন ডিউই ও পাওলো ফ্রেইয়ারের শিক্ষাদানের মতই শিক্ষক এবং শিক্ষার্থীর মধ্যে আরও ইন্টারেক্টিভ সম্পর্ককে উৎসাহিত করে।

প্রতিটি প্রোগ্রাম একটি "প্ল্যাটফর্ম" নামে একটি চূড়ান্ত অধিবেশনে সমাপ্ত হয়। একটি প্ল্যাটফর্ম হল একটি শিক্ষার্থীর জন্য ঘোষণা করা যে তারা কীভাবে রোজাভা বিপ্লবে অংশগ্রহণ করবে।

## কমিউন
রোজাভা জুড়ে কয়েক ডজন কমিউন রয়েছে, যার মধ্যে রয়েছে তিল তেমির, এফ্রিন, এক্সসেলে, বাফ্লুরে এবং সিনডিরেস শহর।

## প্রকাশনা
কংগ্রেয়া স্টার একটি মহিলা ম্যাগাজিন আসোয়া জিন প্রকাশ করেছে, যেখানে "রাজনৈতিক ও সামাজিক বিষয়, নারীদের সাক্ষাৎকার এবং সংগ্রামে পতিত নারী গেরিলাদের প্রতি উৎসর্গীকৃত একটি স্থান সহ বিভিন্ন বিষয় রয়েছে। এছাড়াও রয়েছে কুনসিকা মালাম: পাঠক এবং অনুসারীদের অনুভূতি, কবিতা, স্মৃতি এবং গল্প ভাগ করে নেওয়ার জন্য একটি ফোরাম, পাশাপাশি মায়েদের হস্তশিল্প নিয়ে আলোচনা করার জন্য একটি জায়গা। 

## অন্যান্য কার্যক্রম
ডান|থাম্ব| গিরকে লেজেস মহিলা কেন্দ্র গার্হস্থ্য সহিংসতা, যৌন নিপীড়ন এবং অন্যান্য ধরনের ক্ষতি থেকে বেঁচে থাকা ব্যক্তিদের পরিষেবা প্রদান করে।
কুর্দি নেতা আবদুল্লাহ ওজালানের জন্মদিনের সম্মানে একটি পার্ক খোলা, সম্মান রক্ষার্থে হত্যার বিরুদ্ধে প্রচারণা ও বিক্ষোভ এবং গার্হস্থ্য সহিংসতার শিকার ব্যক্তিদের জন্য নিরাপদ বাড়ি তৈরি সহ অন্যান্য প্রকল্প ও কার্যক্রম সংগঠনটি আয়োজন করে।

## তথ্যসূত্র

 

## বহিঃসংযোগ

* স্টার কংগ্রেসের ওয়েবসাইট 

বিষয়শ্রেণী:মধ্যপ্রাচ্যে নারী অধিকার
বিষয়শ্রেণী:সিরিয়ায় ধর্মনিরপেক্ষতা
বিষয়শ্রেণী:মধ্যপ্রাচ্যে ধর্মনিরপেক্ষতা
বিষয়শ্রেণী:সিরিয়ায় নারী অধিকার
রঙ্গিনা হামিদি

**রঙ্গিনা হামিদি** (পশতু: رنګینه حمیدي; জন্ম ১৯৭৮) একজন আফগান-আমেরিকান লেখক, শিক্ষাবিদ, সমাজকর্মী ও রাজনীতিবিদ। তিনি আফগানিস্তানে মহিলাদের অধিকারের একজন আইনজীবী হিসাবে সুপরিচিত এবং আফগানিস্তানে মেয়েদের ও মহিলাদের ক্ষমতায়নের জন্য বিভিন্ন সামাজিক প্রকল্পে নিযুক্ত আছেন। তিনি আফগানিস্তানের শিক্ষামন্ত্রী হিসেবে তালেবানদের দখল না হওয়া পর্যন্ত দায়িত্ব পালন করেছেন। তিনি আফগানিস্তানের প্রথম মহিলা শিক্ষামন্ত্রী। তালেবানের হাতে আফগানিস্তান দখল করা সত্ত্বেও, তিনি আফগানিস্তানে থাকার এবং আফগান মহিলাদের ক্ষমতায়নে সক্রিয়ভাবে জড়িত থাকার মাধ্যমে তার মানবিক প্রচেষ্টা অব্যাহত রাখার অঙ্গীকার করেছিলেন।

## জীবনের প্রথমার্ধ

আফগানিস্তানের কান্দাহারে একটি পশতুন পরিবারে ১৯৭৮ সালে জন্মগ্রহণ করেন কান্দাহারের মেয়র গোলাম হায়দার হামিদির কাছে। আফগানিস্তানে ১৯৮০ সালে সোভিয়েত আক্রমণের পর, তিনি ১৯৮১ সালে চার বছর বয়সে শরণার্থী হিসাবে পাকিস্তানে চলে আসেন এবং কোয়েটায় বসবাস করেন। পরে, তিনি ১৯৮৮ সালে তার পরিবারের সাথে যুক্তরাষ্ট্রে চলে যান এবং ওয়াশিংটন ডিসির নিকটবর্তী এলাকায় বেড়ে ওঠেন। তিনি ভার্জিনিয়া বিশ্ববিদ্যালয় থেকে ধর্মীয় অধ্যয়ন ও লিঙ্গ গবেষণায় ডাবল মেজর সহ স্নাতক ডিগ্রি অর্জন করেন।

## প্রাথমিক কর্মজীবন

তিনি ২০০৩ সালে তার জন্মস্থান আফগানিস্তানে ফিরে আসেন এবং দেশে স্থায়ী বাসিন্দা হন। ২০০১ সালের ১১ সেপ্টেম্বর মার্কিন যুক্তরাষ্ট্রে হামলার পর তিনি তার মাতৃভূমিতে ফিরে আসার সিদ্ধান্ত নেন এবং তার জন্মভূমি আফগানিস্তানকে পুনর্গঠন ও বিকাশের অঙ্গীকার করেন। আফগানিস্তানে ফিরে আসার পর, তিনি নাগরিকদের জন্য আফগানদের জন্য নারী আয় প্রজন্ম প্রকল্পের ব্যবস্থাপক হিসেবে দায়িত্ব পালন করেন। তিনি কান্দাহার শহরে বসবাসকারী মহিলাদের জন্য সামাজিক কর্মসূচী ও কার্যক্রম প্রদান করার মাধ্যমে সুশীল সমাজের জন্য আফগানদের জন্য নারী আয় প্রজন্ম প্রকল্পের একজন বিশিষ্ট কর্মী হিসেবে অগ্রগামী ও নেতৃত্ব প্রদানকারী ভূমিকায় অবতীর্ণ হন। সিএনএন ২০০৭ হিরো অ্যাওয়ার্ডের জন্য ১৮ জনের চূড়ান্ত তালিকার মধ্যে তাকে নির্বাচিত করা হয়েছিল এবং রেডিও ফ্রি ইউরোপ/রেডিও লিবার্টি "পার্সোনালিটি অর দ্য উইক" হিসেবেও নির্বাচিত হয়েছিল।

তিনি ২০০৮ সালে কান্দাহার ট্রেজার প্রতিষ্ঠা করেন, যা কান্দাহার প্রদেশে প্রথম মহিলাদের মালিকানাধীন ও নারীদের দ্বারা পরিচালিত সামাজিক উদ্যোগ ছিল। তিনি এশিয়া টাইমস, দ্য গার্ডিয়ান, দ্য ডেইলি টেলিগ্রাফ, বিবিসি, ভয়েস অব আমেরিকা ও এনপিআর -এর মত বিভিন্ন প্রকাশনার জন্য প্রবন্ধ লিখেছেন ও অবদান রেখেছেন। *তিনি মেরি লিটরেলের সাথে এমব্রয়ডারিং ইন বাউন্ডারি: আফগান উইমেন ক্রিয়েটিং এ ফিউচার* ২০১৭ নামে একটি বইয়ের সহ-লেখক ছিলেন এবং তা প্রকাশিত করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:মার্কিন নারী সক্রিয়কর্মী
বিষয়শ্রেণী:মার্কিন লেখিকা
বিষয়শ্রেণী:আফগান নারীবাদী
বিষয়শ্রেণী:আফগান রাজনীতিবিদ
বিষয়শ্রেণী:আফগান নারী অধিকার কর্মী
বিষয়শ্রেণী:আফগান শরণার্থী
বিষয়শ্রেণী:মার্কিন নারী শিক্ষাবিদ
বিষয়শ্রেণী:ভার্জিনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর আফগান লেখিকা
বিষয়শ্রেণী:পশতুন বংশোদ্ভূত মার্কিন ব্যক্তি
অলি রবিনসন

থাম্ব|alt=অলিভার এডওয়ার্ড রবিনসন|অলি রবিনসন
**অলিভার এডওয়ার্ড রবিনসন** (জন্ম ১ ডিসেম্বর ১৯৯৩) একজন ইংরেজ পেশাদার ক্রিকেটার যিনি সাসেক্স কাউন্টি ক্রিকেট ক্লাবের হয়ে খেলেন। ২০১৫ সালে প্রথম শ্রেণীর ক্রিকেটে তার অভিষেক হয়। তিনি ডানহাতি ফাস্ট-মিডিয়াম বোলার এবং ডানহাতি ব্যাটসম্যান। ২০২১ সালের জুন মাসে ইংল্যান্ড ক্রিকেট দলের হয়ে তার আন্তর্জাতিক ক্রিকেটে অভিষেক হয়।

## ব্যক্তিগত জীবন
রবিনসন দ্য কিংস স্কুল, ক্যান্টারবারিতে শিক্ষা লাভ করেন।  তার মা সান্দ্রা এখন ওয়ারউইকশায়ার সিসিসির ক্রীড়া পরিচালক পল ফারব্রেসকে বিয়ে করেছেন।

## আন্তর্জাতিক কর্মজীবন
কোভিড -১৯ মহামারীর পর ইংল্যান্ডে শুরু হওয়া আন্তর্জাতিক ফিক্সচারের আগে প্রশিক্ষণ শুরু করার জন্য রবিনসনকে খেলোয়াড়দের একটি ৫৫ জনের দলে অন্তর্ভুক্ত করা হয়েছিল। ওয়েস্ট ইন্ডিজের বিপক্ষে টেস্ট সিরিজের জন্য বন্ধ দরজার পিছনে অনুশীলন শুরু করার জন্য ১ জুন ২০২০ ইংল্যান্ডের -৩০ সদস্যের স্কোয়াডে তাকে অন্তর্ভুক্ত করা হয়েছিল।  ৪ জুলাই ২০২০, সিরিজের প্রথম টেস্ট ম্যাচের জন্য নয়জন রিজার্ভ খেলোয়াড়ের মধ্যে রবিনসনকে মনোনীত করা হয়েছিল। এরপর সিরিজের দ্বিতীয় টেস্ট ম্যাচের জন্য ইংল্যান্ডের স্কোয়াডে তার নাম ঘোষণা করা হয়, সিনিয়র দলে তার প্রথম ডাক।  ১২ আগস্ট ২০২০ -এ, পাকিস্তানের বিপক্ষে দ্বিতীয় টেস্টের জন্য ইংল্যান্ডের স্কোয়াডেও তাকে নাম দেওয়া হয়েছিল। ২০২০ সালের ডিসেম্বরে শ্রীলঙ্কার বিপক্ষে সিরিজের জন্য ইংল্যান্ডের টেস্ট স্কোয়াডে সাতজন রিজার্ভ খেলোয়াড়ের একজন হিসেবে রবিনসনকে মনোনীত করা হয়। ২০২১ সালের জানুয়ারিতে, তিনি ভারতের বিপক্ষে সিরিজের জন্য ইংল্যান্ডের টেস্ট স্কোয়াডে রিজার্ভ খেলোয়াড হিসেবেও মনোনীত হন। ২০২১ সালের মে মাসে, রবিনসনকে নিউজিল্যান্ডের বিপক্ষে সিরিজের জন্য ইংল্যান্ডের টেস্ট স্কোয়াডে অন্তর্ভুক্ত করা হয়েছিল। নিউজিল্যান্ডের বিপক্ষে ইংল্যান্ডের হয়ে ২০২১ সালের ২ জুন তার টেস্ট অভিষেক হয়। তার প্রথম টেস্ট আন্তর্জাতিক উইকেট ছিল টম ল্যাথাম। তার আন্তর্জাতিক টেস্ট অভিষেকের দিন, রবিনসন ২০১২ এবং ২০১৮ সালে বর্ণবাদী ও যৌনতাবাদী টুইট করার জন্য ক্ষমা চেয়েছিলেন। ইংল্যান্ড এবং ওয়েলস ক্রিকেট বোর্ড (ইসিবি) জুন ২০২১ -এ একটি তদন্ত শুরু করে, রবিনসনকে টুইটের জন্য অনুমোদন দেওয়া উচিত কিনা তা বিবেচনা করার জন্য। ২০২১ সালের ৬ জুন, সিরিজের দ্বিতীয় টেস্ট ম্যাচের জন্য রবিনসনকে ইংল্যান্ড দল থেকে সরিয়ে দেওয়া হয় এবং ইসিবি আন্তর্জাতিক ক্রিকেটের সকল ফরম্যাট থেকে সাময়িকভাবে বরখাস্ত করে। ডিজিটাল, সংস্কৃতি, মিডিয়া এবং খেলাধুলার জন্য সেক্রেটারি অফ স্টেট অলিভার ডাউডেন ইসিবি নিষেধাজ্ঞাকে "ওভার দ্য টপ" হিসাবে বর্ণনা করেছেন। তিনি ইসিবিকে স্থগিতাদেশ পুনর্বিবেচনা করতে বলেন, "তারাও এক দশক বয়সী এবং একটি কিশোরের লেখা"।  পরে, ব্রিটিশ প্রধানমন্ত্রী বরিস জনসন বলেছিলেন যে তিনি ডাউডেনের সাথে একমত।  ২০২১ সালের ৩ জুলাই ক্রিকেট ডিসিপ্লিন কমিশনের শুনানির পর রবিনসনকে ক্রিকেটে ফেরার অনুমতি দেওয়া হয়।  পরে একই মাসে, ভারতের বিপক্ষে সিরিজের জন্য ইংল্যান্ডের টেস্ট স্কোয়াডে রবিনসনকে নাম দেওয়া হয়েছিল।  প্রথম ম্যাচে, রবিনসন ৫/৮৫ দিয়ে টেস্ট ক্রিকেটে তার প্রথম পাঁচ উইকেট লাভ করেছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:২১শ শতাব্দীর ইংরেজ ক্রিকেটার
বিষয়শ্রেণী:দ্য কিংস স্কুল, ক্যান্টারবেরিতে শিক্ষিত ব্যক্তি
ম্যারিয়্যান ও'গ্রেডি

**ম্যারিয়্যান ও'গ্রেডি** () একজন মার্কিন শিক্ষক এবং আফগানিস্তানের কেয়ার ইন্টারন্যাশনালের ডেপুটি কান্ট্রি ডিরেক্টর, যিনি বলেছিলেন যে ফল অব কাবুলে (২০২১)-এ তালিবান 'লাখ লাখ মানুষকে শিক্ষিত করতে পারে না' এবং প্রত্যাশিত যে, নারীরা অন্য নারী ও মেয়েদের শিক্ষা দিতে থাকবে, এমনকি তাদের 'প্রাচীরের পিছনে' জোর করে রাখা হলেও।

## শিক্ষকতা পেশা
তিনি ম্যাসাচুসেটসের কেমব্রিজ এবং ক্যালিফোর্নিয়ার সান ফ্রান্সিসকোয় একজন আমেরিকান প্রাথমিক বিদ্যালয়ের শিক্ষক (১৯৯৮ সাল থেকে ২০০৯ সাল পর্যন্ত) ছিলেন। তিনি সান ফ্রান্সিসকো গ্র্যাজুয়েট স্কুল অব এডুকেশন এবং সান ফ্রান্সিসকো স্টেট ইউনিভার্সিটিতে কীভাবে গণিত ও বিজ্ঞান শেখাতে হয় সেই বিষয়ে শিক্ষার্থী শিক্ষকদের শিক্ষা দান করেছিলেন।

## ছুটির সময় স্বেচ্ছাসেবী

তিনি হিসাবে ২০০৫ সাল থেকে কমপক্ষে ২০০৯ সাল পর্যন্ত আফগানিস্তান ও বেলিজে স্বেচ্ছাসেবক হিসাবে বিদ্যালয় ছুটি ব্যবহার করে সাহায্য করেন এই দেশগুলির শিক্ষকদের, যাদের কলেজে যোগদানের মাধ্যমে বিজ্ঞান শিক্ষা গ্রহণের সামর্থ্য ছিলনা এবং তিনি শিশু বিকাশ সম্পর্কেও শিখিয়েছিলেন।

এই ভ্রমণের ক্ষেত্রে তার সহকর্মী শিক্ষকের সাথে প্রত্যন্ত গ্রামাঞ্চলে ভ্রমণ ও বাসস্থান খুবই মৌলিক ছিল। তার শিক্ষক প্রশিক্ষণ শ্রেনিগুলি দরজার বাইরে এবং প্রায়শই উচ্চ ব্যক্তিগত ঝুঁকিতে অনুষ্ঠিত হত। তিনি তার এক পৃষ্ঠপোষক কানাডিয়ান উইমেন ফর উইমেনস ইন আফগানিস্তানকে *সাহস থেকে শিখুন*  সেমিনারে ( অন্টারিও, কানাডা, ২০০৯ সালের অক্টোবর মাস) বলেছিলেন যে  একদিন তিনি খোস্ত প্রদেশে আফগান শিক্ষকদের (পুরুষ ও মহিলা) মাইক্রোস্কোপ ব্যবহার ও ম্যাগনিফাইং গ্লাস কীভাবে ব্যবহার করা হয় সেই বিষয়ে শিক্ষাদানের সময় মার্কিন সেনাবাহিনী তাকে বলেছিল যে সে 'শত্রু' বোমারু বিমানের জন্য ফায়ারিং লাইনে রয়েছেন এবং নিরাপত্তার জন্য এয়ারলিফ্ট করতে হয়। কিন্তু তিনি বলেছিলেন, 'আমার জীবনে যদি মাত্র দুই ঘণ্টা বাকি থাকে, তাহলে আমি এটি শিক্ষাদানে ব্যয় করতে চাই'।

তিনি পরের বছর ব্যক্তিগতভাবে (অলাভজনক বিদ্যালয় প্রতিষ্ঠা করা, যেটি তিনি শুরু করেছিলেন) জালালাবাদ শহরের কাছে প্রত্যাবাসিত শরণার্থীদের জন্য একটি গ্রামীণ আফগান বিদ্যালয়ে 'আফগানস ফর আফগানস' থেকে দাতব্য ও তার সান ফ্রান্সিসকো ফ্রেন্ডস স্কুল থেকে ৩০০ টি বুনন জিনিসপত্র দান করেছিলেন। এতে দশটি কক্ষ, বাথরুম ও একটি কূপ ছিল; ছেলে ও মেয়েদের আলাদা অর্ধ দিনের সময়কালে শেখানো হত; এবং তিনি দাতাদের কাছে রিপোর্ট করেছিলেন যে উভয় দলের সদস্যরা বলছিলেন যে তারা 'শিক্ষক, প্রকৌশলী বা ডাক্তার' হতে চান।

## তথ্যসূত্র

বিষয়শ্রেণী:আফগান নারী অধিকার কর্মী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
জিহান ইব্রাহিম

**জিহান ইব্রাহিম** একজন মিশরীয় নাগরিক সাংবাদিক, বিপ্লবী সমাজতন্ত্রী, ও '''আন্দোলনকর্মী'''। তিনি ২০১১ সালের মিশরীয় বিপ্লবের সময় বিক্ষোভের ঘটনাগুলির প্রতিবেদন করতে টুইটার ব্যবহার করেছিলেন। তিনি পশ্চিমা গণমাধ্যমের বেশিরভাগের জন্য মিশরের ঘটনাগুলির মুখ হয়ে উঠেছিলেন, যা খুব কমই তার রাজনৈতিক মতামত উল্লেখ করেছিল। তিনি প্রতিবাদ অব্যাহত রেখেছিলেন এবং ২০১৩ সালে মিশরের অভ্যুত্থানের মাধ্যমে টুইটারকে একটি প্ল্যাটফর্ম হিসাবে ব্যবহার করেছিলেন, পরে কায়রোতে একটি জুতা তৈরির কোম্পানি প্রতিষ্ঠা করেছিলেন।

## প্রাথমিক জীবন ও শিক্ষা
তার জন্ম ক্যালিফোর্নিয়ার লং বিচে মিশরীয় পিতামাতার কাছে। যখন তিনি এক বছর বয়সী ছিলেন, পরিবারটি আবার মিশরে চলে যায়। তার মা মারা যাওয়ার পর, তার বাবা ১৪ বছর বয়সে তাকে পরিবারের সাথে ক্যালিফোর্নিয়ায় নিয়ে যান। তিনি ২০০৫ সালে কর্নেলিয়া কননেলি উচ্চ বিদ্যালয় থেকে স্নাতক হন এবং তারপর ক্যারিফোর্নিয়ায় অ্যানাহেইমে অরেঞ্জ কোস্ট কলেজে অধ্যয়ন করেন, কায়রোর আমেরিকান বিশ্ববিদ্যালয়ে স্থানান্তরের আগে, যেখান থেকে তিনি ২০১০ সালে রাষ্ট্রবিজ্ঞানে স্নাতক হন।

## মিশরের রাজনীতিতে সম্পৃক্ততা
থাম্ব|জীহান ইব্রাহিম ২০১১ সালের ফেব্রুয়ারিতে একটি বিক্ষোভে

তিনি বিপ্লবী সমাজতান্ত্রিক দলের সদস্যা। তিনি আল জাজিরাকে বলেছিলেন যে তার রাজনৈতিক সক্রিয়তা শুরু হয়েছিল যখন তিনি শ্রমিক আন্দোলনের সাথে জড়িত ব্যক্তিদের সাথে কথা বলা শুরু করেছিলেন এবং তবে তার পরিবারের কাছে তার প্রতিবাদে অংশগ্রহণের বিষয়টি অস্বস্তিকর ছিল। তিনি একজন সংগঠক হিসাবে ২০১১ সালের মিশরীয় বিপ্লবে জড়িত হয়েছিলেন, প্রতিবাদে অংশ নেওয়ার সময় টুইটার সহ সামাজিক যোগাযোগ মাধ্যম ব্যবহার করেন "যারা এখানে নেই তাদের জন্য সঠিক তথ্য ছড়িয়ে দিতে ও মাটিতে একটি ছবি আঁকতে"। তার টুইটগুলি মানবাধিকার গোষ্ঠীর জন্য গ্রেপ্তার ও রাষ্ট্রীয় সহিংসতা নথিভুক্ত করতেও সাহায্য করেছিল। ২০১১ সালের অক্টোবরে, তিনি রিপোর্ট করেছিলেন যে কায়রোতে গণপরিবহন শ্রমিকদের ধর্মঘট কর্মরত অবস্থায় তাকে সংক্ষিপ্তভাবে গ্রেপ্তার করা হয়েছিল এবং তার ফুটেজ মুছে ফেলার জন্য সম্মত হওয়ার পর তাকে ছেড়ে দেওয়া হয়েছিল।

তার ২০১২ সালের শীতকালে টুইটারে ৩০,০০০ এরও বেশি অনুসারী ছিল এবং তিনি সশস্ত্র বাহিনীর সুপ্রিম কাউন্সিলের বিরুদ্ধে প্রতিবাদে সক্রিয় ছিলেন।

২০১৩ সালের জুলাই মাসে, বিপ্লব থেকে অনেক আন্দোলনকর্মী ২০১৩ সালের মিশরীয় অভ্যুত্থানের পর সরে যান, কিন্তু ইব্রাহীম থেকে যায়। জুলাই ২০১৩ পর্যন্ত, ইব্রাহিম নসর শহরে বসবাস করছিলেন এবং সক্রিয়তা ও বিক্ষোভে অংশগ্রহণ অব্যাহত রেখেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮০-এর দশকে জন্ম
বিষয়শ্রেণী:মিশরীয় সক্রিয়কর্মী
বিষয়শ্রেণী:মিশরীয় ব্লগার
বিষয়শ্রেণী:মিশরীয় সমাজতন্ত্রী
বিষয়শ্রেণী:মিশরীয় সাংবাদিক
সামিরা খলিল

**সামিরা খলিল** (  ) একজন সিরিয়ান ভিন্নমতাবলন্বী, সাবেক রাজনৈতিক বন্দী এবং সিরিয়ার হোমস অঞ্চলের একজন বিপ্লবী কর্মী।সিরিয়ার আল-আসাদ সরকারের বিরোধিতার জন্য তাকে ১৯৮৭-১৯৯১ পর্যন্ত চার বছর ধরে গ্রেপ্তার এবং আটক করে রাখা হয়েছিল।  দৌমায় ৯ ডিসেম্বর ২০১৩ সালের অপহরণের পর খলিল সহকর্মী রাজন জাইতৌনেহ, ওয়ায়েল হামাদা এবং নাজেম হাম্মাদি সাথে নিখোঁজ হন। 

## আটক
সিরিয়াতে হাফেজ আল-আসাদ সরকারের বিরোধিতার জন্য সামিরা খলিলকে ১৯৮৭ থেকে ১৯৯১ পর্যন্ত চার বছর ধরে গ্রেপ্তার এবং আটক করা হয়েছিল।

## মানবাধিকার কার্যক্রম
আশির দশকে কারাবাসের পর, খলিল বন্দিদের পরিবারের সাথে কাজ করার এবং সিরিয়ায় আটকে রাখার বিষয়ে লেখালেখির প্রচেষ্টা চালান, যদিও তার আগে একটি প্রকাশনা সংস্থা পরিচালনা করেছিলেন। অপহরণের আগে, তিনি দৌমায় নারীদের সাহায্য করার জন্য কাজ করছিলেন যাতে তারা ছোট আয় সৃষ্টিকারী কর্মসংস্থান শুরু করে। পাশাপাশি তিনি দৌমায় অবস্থান করে দু'টি নারী কেন্দ্র প্রতিষ্ঠার জন্য চেষ্টা চালান। 

অপহরণের পূর্বে ২০১৩ সালে খলিল এবং তার স্বামী ইয়াসিন আল-হাজ সালেহ তাদের জীবনের সময়কালকে **বালাদনা আলরাহিব (আমাদের ভয়ঙ্কর দেশ)** নামক প্রামাণ্যচিত্র বিষয়ে নথিভুক্ত করেছিল। 

সিরিয়ায় সেন্টার ফর ডকুমেন্টেশন অব ভায়োলেশনের কাজ করার জন্য খলিলকে ২০১৪ সালে হেনরিচ বুল ফাউন্ডেশন পেট্রা কেলি পুরস্কারে ভূষিত করে। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সিরীয় নারীবাদী
বিষয়শ্রেণী:জীবিত ব্যক্তি
বিষয়শ্রেণী:সিরীয় সাম্যবাদী
বিষয়শ্রেণী:সিরীয় মানবাধিকার কর্মী
বিষয়শ্রেণী:সিরীয় মার্ক্সবাদী
বিষয়শ্রেণী:সিরীয় নারী সক্রিয়কর্মী
বিষয়শ্রেণী:নারী মার্ক্সবাদী
বিষয়শ্রেণী:সিরীয় সক্রিয়কর্মী
বিষয়শ্রেণী:সিরীয় গৃহযুদ্ধের ব্যক্তি
রেবেকা রাইলি হত্যাকাণ্ড

**রেবেকা রাইলি** (১১ই এপ্রিল, ২০০২ - ১৩ই ডিসেম্বর, ২০০৬) ছিল মাইকেল এবং ক্যারোলিন রাইলি দম্পতির কন্যা এবং ম্যাসাচুসেটসের হালের বাসিন্দা। দীর্ঘদিন ধরে বিভিন্ন ঔষধ সেবন করার পর তাকে তার বাড়িতে মৃত অবস্থায় পাওয়া যায়। তার ফুসফুস তরলে পরিপূর্ণ ছিল। মেডিকেল পরীক্ষকের কার্যালয় নির্ণয় করেছিল যে মেয়েটি প্রেসক্রিপশন ওষুধের "সম্মিলিত প্রভাবের কারণে" নেশাচ্ছন্ন হয়ে মারা গেছে। পুলিশ রিপোর্টে বলা হয়েছে যে সে দিনে ৭৫০ মিলিগ্রাম ডেপাকোট, ২০০ মিলিগ্রাম সেরোকুয়েল এবং ০.৩৫ মিলিগ্রাম ক্লোনিডিন সেবন করছিল। রেবেকা বাইপোলার ব্যাধি এবং এডিএইচডিতে ভোগার জন্য দুই বছর বয়স থেকেই এই ওষুধগুলি সেবন করছিল। টফ্টস-নিউ ইংল্যান্ড মেডিকেল সেন্টারের মনোরোগ বিশেষজ্ঞ কায়োকো কিফুজি এটি নির্ণয় করেছিলেন।

## পটভূমি
রাইলির বাবা এবং মা কর্মহীন ছিলেন এবং পারিবারিক সামাজিক নিরাপত্তা সুবিধার উপর নির্ভর করতেন। দুই বছর বয়স থেকেই রেবেকার এডিএইচডি এবং বাইপোলার ব্যাধি ধরা পড়ে। এটি নির্ণীত হয়েছিল প্রধানত টফ্টস-নিউ ইংল্যান্ড মেডিকেল সেন্টারের শিশু মনোরোগ বিশেষজ্ঞ কায়োকো কিফুজিকে রেবেকার মায়ের দেওয়া তথ্যের ভিত্তিতে। কিফুজি রেবেকার জন্য বিভিন্ন ধরনের ওষুধ নির্ধারণ করেছিলেন: ক্লোনিডিন, ভালপ্রোয়েট (ডেপাকোট), ডেক্সট্রোমেথরফান, এবং ক্লোরফেনিরামিন। এই ওষুধগুলির দীর্ঘদিন ধরে ব্যবহারের কারণে তার হার্ট এবং ফুসফুস ক্ষতিগ্রস্ত হয়েছিল।

## মৃত্যু
২০০৬ সালে, রেবেকাকে তার শয়ন কক্ষের মেঝেতে পাওয়া যায় মৃত অবস্থায়। অত্যধিক মাত্রায় ঔষধ সেবনের কারণে তার মৃত্যু হয়েছিল। তার মৃত্যুর অব্যবহিত পরেই, তার ঔষধ ব্যবস্থাকে টফ্টস-নিউ ইংল্যান্ড মেডিকেল সেন্টার সমর্থন করেছিল।

## পরিণাম
২০০৭ সালের ৬ই ফেব্রুয়ারি রেবেকার মৃত্যুর জন্য দায়ী করে মাইকেল এবং ক্যারোলিন রাইলিকে পুলিশ হেফাজতে নেওয়া হয়। তাদের বিরুদ্ধে প্রথম ডিগ্রি হত্যার অভিযোগ আনা হয়। তাদের অন্য দুই শিশুও প্রেসক্রিপশন অনুযায়ী বেশ কয়েকটি ওষুধ সেবন করত, সেই শিশুদুটিকে কোন পালনকর্তার আশ্রয়ে পাঠানো হয়েছিল। সমাজসেবা বিভাগ থেকে বিবৃত করা হয় যে বাবা ও মায়ের অবমাননাকর ব্যবহার এবং অবহেলা করার ইতিহাস রয়েছে। ২০১০ সালের ৯ই ফেব্রুয়ারি, ক্যারোলিন রাইলিকে তাঁর মেয়ের মৃত্যুর জন্য দ্বিতীয় ডিগ্রি হত্যার দায়ে দোষী সাব্যস্ত করা হয়। তাঁকে যাবজ্জীবন কারাদণ্ডের আদেশ দেওয়া হয়, সাজার ১৫ বছর পরে প্যারোলের একটি সম্ভাবনা রাখা হয়। মাইকেলের বিচার শুরু হয় ২০১০ সালের ৮ই মার্চ। ২০১০ সালের ২৭শে সেপ্টেম্বর, মাইকেল রাইলিকে প্রথম ডিগ্রি হত্যার জন্য দোষী সাব্যস্ত করা হয়। অপরাধের গুরুত্ব অনুযায়ী তাঁর ক্ষেত্রে প্যারোলের সম্ভাবনা ছাড়াই যাবজ্জীবন কারাদণ্ডের আদেশ দেওয়া হয়।

২০১৩ সালের তথ্য অনুযায়ী, কায়োকো কিফুজি শিশু মনোচিকিৎসক হিসেবে অনুশীলন চালিয়ে যাচ্ছেন। 

## তথ্যসূত্র

## বহিঃসংযোগ
*"রেবেকা রাইলিকে কে হত্যা করেছে?" ৬০ মিনিটের বিবরণ 
*"মেয়ের বিষক্রিয়ায় মৃত্যুর কারণে হালের বাবা -মা গ্রেফতার"
*"রেবেকা রাইলির উপর ডিএসএস সময়সারণী"
*অবহেলার একটি ষড়যন্ত্র, ডেভিড জাফ

বিষয়শ্রেণী:২০০৬-এ মৃত্যু
বিষয়শ্রেণী:বিষক্রিয়ায় মৃত্যু
বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:শিশু নির্যাতনের ফলে মৃত্যু
বিষয়শ্রেণী:খুন হওয়া মার্কিন শিশু
জাতীয় নারী দিবস

থাম্ব|থেরেসা মালকিয়েল ১৯০৯ সালে আমেরিকার সোস্যালিস্ট পার্টির জাতীয় নারী কমিটির প্রধান হিসেবে দিনটি প্রতিষ্ঠা করেছিলেন।
**নারী দিবস, জাতীয় নারী** **দিবস** নামেও পরিচিত (পরবর্তীতে আন্তর্জাতিক পালনের ক্ষেত্রে একটি প্রতিশব্দ)। শ্রমিক কর্মী থেরেসা মালকিয়েল কর্তৃক চিন্তাপ্রসূত একটি স্মৃতিরক্ষা দিন। এটি প্রধানত আমেরিকার সোশ্যালিস্ট পার্টি কর্তৃক নিউ ইয়র্ক সিটিতে ১৯০৯ এবং ১৯১০ সালে আয়োজিত হয়েছিল। এটি ছিল আন্তর্জাতিক নারী দিবসের পূর্ববর্তী প্রথমদিককার দিবস উদযাপন যা বিশ্বব্যাপী ১৯১১ সালে পরিচিতি লাভ শুরু করে। যদিও এটি এখন বেশ কয়েক বছর ধরে মার্চের পরিবর্তে ফেব্রুয়ারিতে মার্কিন যুক্তরাষ্ট্রে পালন করা হয়।

## পটভূমি
নিউইয়র্ক সিটিতে ১৮৫৭ সালের পোশাক ধর্মঘট থেকে অনুপ্রাণিত হয়ে নারী দিবসের একটি ইতিহাস বলা আছে, কিন্তু এটি একটি ফরাসি মতাদর্শগত বিরোধের একটি মিথ্যা উদ্ভাবন বলে মনে করা হচ্ছে। এটি ১৯০৮ সালে একটি বিশেষ ধর্মঘটের উপর ভিত্তি করে হয়েছিলো কিনা, কখনও কখনও বর্ণনা করা হয়ে থাকে।

কিন্ত কিছু আমেরিকান নারী সমাজতান্ত্রিকরা ১৯০৭ সালের আন্তর্জাতিক সমাজতান্ত্রিক মহিলা সম্মেলনের একটি প্রস্তাবের সাথে দ্বিমত পোষণ করে। যা অ-সমাজতান্ত্রিক ভোটাধিকার কর্মীদের সাথে সহযোগিতা নিরুৎসাহিত করে এবং পরবর্তীতে ১৯০৮ সালে থেরেসা মালকিয়েলের নেতৃত্বে নারী জাতীয় কমিটি আমেরিকার সমাজতান্ত্রিক দল প্রতিষ্ঠিত হয়। পরবর্তীতে তারা ব্যাপক সমর্থন প্রকাশ করে ভোটাধিকার প্রয়োগের জন্য।

আসন্ন ফেব্রুয়ারিতে নারীদের ভোটাধিকার প্রদর্শনের জন্য ১৯০৮ সালের ডিসেম্বরে সমাজতান্ত্রিক দল প্রথম আহ্বান প্রকাশ করে।

## সভা অনুষ্ঠিত হয়
২৩ ফেব্রুয়ারি, ১৯০৯ সালে, লিওনোরা ও'রিলি মুরে হিল লাইসিয়ামে প্রায় ২,০০০ জন দর্শকদের উদ্দেশে ভাষণ দেন। ব্রুকলিন লেবার লাইসিয়াম এবং ব্রুকলিনের পার্কসাইড চার্চেও অনুষ্ঠান আয়োজিত হয়েছিল, যেখানে শার্লট পারকিন্স গিলম্যান কথা বলেন।

১৯১০ সালের ২৭ শে ফেব্রুয়ারি, রোজ স্নাইডারম্যান, শার্লট পারকিন্স গিলম্যান এবং মেটা এল স্টার্ন কার্নেগি হলে বক্তৃতা করেন এবং ফিলাডেলফিয়ার সাধারণ ধর্মঘটের প্রতি সহানুভূতি প্রকাশ করেন। ওই প্রথমই এটি প্রথম "নারী দিবস" নামে পরিচিত পায়। এই বছরের মধ্যে, মার্কিন যুক্তরাষ্ট্রে ছড়িয়ে পড়া স্মারকও ছিল, যেমন রিপোর্ট হিসাবে *প্রগ্রেসিভ ওম্যান*  করা হয়েছে।

২৫ ফেব্রুয়ারি, ১৯১১, মে উড সিমন্স এবং বার্থা এম ফ্রেজার কার্নেগি হলে বক্তৃতা করেছিলেন।

আন্তর্জাতিক শ্রমিক দিবসের (মে দিবস) মতো, আন্তর্জাতিক নারী দিবসও মার্কিন যুক্তরাষ্ট্রে প্রথম দিকে উদ্ভূত হয়েছিল, যদিও দিবসটি পরবর্তীতে বিশ শতকের দিকে বেশি জনপ্রিয়তা অর্জন করেছিল।

## আরো দেখুন
* ১৯০৯ সালের নিউ ইয়র্কের শার্টওয়াইস্ট ধর্মঘট
* ত্রিভুজ শার্টওয়েস্ট কারখানায় আগুন

## তথ্যসূত্র

বিষয়শ্রেণী:নারীবাদী প্রতিবাদ
বিষয়শ্রেণী:নিউ ইয়র্ক শহরের ইতিহাস
লেসলি স্যাকস

**লেসলি স্যাকস** (জন্ম ২৫ আগস্ট ১৯৫৮) একজন ইসরায়েলি সমাজকর্মী এবং লিঙ্গ সমতা ও ধর্মীয় স্বাধীনতার লড়াইয়ের নেত্রী, সিইও এবং শিল্পী। তিনি ইসরায়েল উইমেন'স নেটওয়ার্ক (আইডব্লিউএন), ইসরায়েল রিলিজিয়াস অ্যাকশন সেন্টার (আইআরএসি), ওয়ার্ল্ড ইউনিয়ন ফর প্রগ্রেসিভ জুডাইজম (ডব্লিউইউপিজে) এবং উইমেন অব দ্য ওয়াল (ওয়াও) -এর প্রধান নির্বাহী কর্মকর্তা হিসেবে দায়িত্ব পালন করেন।

## জীবনী
লেসলি স্যাকস ১৯৫৮ সালের ২৫শে আগস্ট দক্ষিণ আফ্রিকার জোহানেসবার্গে জন্মগ্রহণ করেছিলেন এবং পাঁচ বছর বয়স থেকে হাইফায় বড় হয়েছিলেন। হাইফা বিশ্ববিদ্যালয়ে পড়াশোনা শেষ করার পর, তিনি জেরুসালেমে চলে যান, যেখানে তিনি হোটেল ম্যানেজমেন্ট অধ্যয়ন করেন এবং বেশ কয়েক বছর ধরে ক্ষেত্রটিতে কাজ করেন।

ইসরায়েল উইমেনস নেটওয়ার্কে এক বছর স্বেচ্ছাসেবক হওয়ার পর, তাকে সংগঠনের প্রথম মুখপাত্র ও পিআর পরিচালক হিসেবে নিয়োগ দেওয়া হয়েছিল। চার বছর পর তিনি সিইও হন। তিনি উভয় ভূমিকায় (১৯৮৯-১৯৯৭) ইসরায়েলি পাবলিক এজেন্ডার লিঙ্গ সমতার বিষয়কে সামনে আনতে সফল হন।

তিনি ১৯৯৭-২০০৩ সালের মধ্যে ইসরায়েল রিলিজিয়াস অ্যাকশন সেন্টারের প্রধান নির্বাহী কর্মকর্তা হিসেবে কাজ করেছেন, যা ইসরায়েলের মধ্যে সাম্য, সামাজিক ন্যায়বিচার ও ধর্মীয় বহুত্ববাদ রক্ষার জন্য ইসরায়েলের আইনি ব্যবস্থাকে কাজে লাগিয়ে ও তদবিরের মাধ্যমে এবং প্রকাশনার মাধ্যমে অন্যান্য বিষয়ের মধ্যে কাজ করে।

তিনি ২০০৩ সালে  ওয়ার্ল্ড ইউনিয়ন ফর প্রগ্রেসিভ জুডাইজম-এর ভাইস প্রেসিডেন্ট এবং বিট শ্যামুয়েল মারকাজ শিমশনের পরিচালক হিসাবে নিযুক্ত হন।

তিনি ২০০৮ সালে "প্রজেক্ট কেশর ইসরায়েল" প্রতিষ্ঠা করেন। এর মিশন হল রুশ ভাষাভাষী মহিলাদের নেতা ও কর্মী হিসেবে ক্ষমতায়নের মাধ্যমে ইসরায়েলের পরিবর্তনকে প্রভাবিত করা। এই মহিলারা পরবর্তীকালে সম্প্রদায়ের গভীরে পৌঁছানো, ইহুদি পরিচয় তৈরি ও মূল বিষয়গুলিতে পরিবর্তনকে প্রভাবিত করার দক্ষতা ও ক্ষমতা অর্জন করে।

তিনি একজন সামাজিক ভাষ্য শিল্পী, যে ক্যানভাসে তেল, এক্রাইলিক এবং মিশ্র মিডিয়ায় কাজ করে।  তার শৈলী রূপক ও বাস্তবসম্মত এবং মানুষের মিথস্ক্রিয়াকে চিত্রিত করে, যা অসমতা ও সামাজিক অবিচারকে প্রতিফলিত করে।

## স্বেচ্ছাসেবক হিসাবে সর্বজনীন কার্যকলাপ
তার সামরিক পরিষেবা অনুসরণ করে, তিনি হাইফা ধর্ষণ সংকট কেন্দ্রের প্রথম স্বেচ্ছাসেবকদের একজন এবং "ইশা লিশা হাইফা ফেমিনিস্ট সেন্টার" এর প্রতিষ্ঠাতা সদস্যদের একজন ছিলেন।

তিনি ২০১৪ সালে ন্যাশনাল কাউন্সিল অব জুইশ ওমেন-এর জুয়েল বেলুশ আউটস্ট্যান্ডিং ইসরায়েলি ফেমিনিস্ট অ্যাওয়ার্ড দ্বারা ভূষিত হন, যা তাকে অনেক উল্লেখযোগ্য কৃতিত্বের জন্য সম্মানিত করে।
## তথ্যসূত্র

বিষয়শ্রেণী:ইসরায়েলি নারীবাদী
বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:ইসরায়েলি লেখিকা
বিষয়শ্রেণী:হাইফা বিশ্ববিদ্যালয়ের প্রাক্তন শিক্ষার্থী
পয়গম্বরদের মাজার

**পয়গম্বরদের মাজার** (; ) জেরুজালেমের জলপাই পর্বতে অবস্থিত একটি প্রাচীন সমাধিসৌধ। মধ্যযুগীয় ইহুদি সূত্রানুসারে এই জায়গাতে পারসিক যুগের তিন নবী হগয়, সখরিয় ও মালাখি শায়িত আছেন। প্রত্নতাত্ত্বিকরা এই মাজারের সমাধি কক্ষগুলোর মধ্যে প্রাচীনতম তিনটি সমাধি কক্ষের সময়কাল খ্রিস্টপূর্ব প্রথম শতাব্দী নির্ধারণ করেছেন যা ইহুদি সূত্রের সাথে সাংঘর্ষিক।

## সমাধি কক্ষ
এই মাজারে দুটো প্রবেশ পথ সহ ৩৮টি সমাধি কক্ষ বিদ্যমান। প্রবেশপথের পশ্চিম প্রান্তে পাথরের তৈরি কবরগুলো রয়েছে যেখানে যেতে সিঁড়ি বেয়ে নামতে হয়। এই প্রবেশপথটি বড় কেন্দ্রীয় বৃত্তাকার খিলানে নিয়ে আসে যার মাপ ব্যাসে । এখান থেকে দুটো  প্রস্থ ও  উচ্চতা বিশিষ্ট এবং  প্রসারিত দুটো পাথুরে টানেল আলাদা হয়ে যায়। তৃতীয় আরেকটি টানেল অন্য দিকে নিয়ে যায়। সবগুলো টানেল  উচ্চতা বিশিষ্ট বহিঃস্থ ক্রস গ্যালারির দিকে নিয়ে যায়।

গবেষণা মতে এই সমাধি কমপ্লেক্সটি মূলত খ্রিস্টপূর্ব প্রথম শতাব্দী পর্যন্ত পুরনো, সেই সময় এইভাবে ইহুদিরা কবর দিতো। কিছু গ্রিক ফলক গুহার ভেতর পাওয়া গেছে যা নির্দেশ করে এই গুহা বিদেশি খ্রিস্ট ধর্মের অনুসারীদের চতুর্থ ও পঞ্চম শতাব্দীতে এখানে কবর দিতে পুনরায় ব্যবহার করা হয়েছিলো। কক্ষের দেওয়ালের এক পাশে একটি গ্রিক ফলক রয়েছে যার অনুবাদ:
ঈশ্বরের উপর বিশ্বাস রাখো ডোমেটিলা: কোন মনুষ্য জীব অমর নয়!

## তীর্থস্থান
থাম্ব|জেরুজালেমের জয়তুন পর্বতে নবীদের সমাধির প্রবেশদ্বার
মধ্যযুগ থেকে এই জায়গাটি ইহুদিদের দ্বারা পবিত্র হিসেবে বিবেচিত হওয়া সহ পবিত্র স্থান হিসেবে প্রায়ই দর্শন হয়ে আসছে। ১৮৮২ সালে আর্খিমান্দ্রাইট আন্টনিন (কাপুস্টিন) এই জায়গাটি রুশ অর্থোডক্স গির্জার জন্য নেওয়া হয়। তিনি এই জায়গায় একটি গির্জা নির্মাণের পরিকল্পনা করেন যার ফলে তিনি ইহুদিদের দ্বারা চরম প্রতিবাদে শিকার হন। অটোম্যান আদালত ১৮৯০ সালে রুশদের পক্ষে রায় দেয় তবে রুশরা অত্র স্থলে খ্রিস্ট ধর্মের চিহ্ন ক্রুশ অপ্রদর্শনে সম্মত হয় এবং সবধর্মের লোকদের এই গুহায় প্রবেশাধিকার থাকে।

## তথ্যসূত্র

## বহিঃসংযোগ
* (হিব্রু) পয়গম্বরদের মাজার আর্কাইভইজরায়েল পুরাতত্ত্ব কর্তৃপক্ষ এর ওয়েবসাইটে

বিষয়শ্রেণী:সমাধি স্মৃতিস্তম্ভ ও স্থাপনা
বিষয়শ্রেণী:বাইবেলীয় ব্যক্তিদের সমাধি
বিষয়শ্রেণী:ইহুদি তীর্থস্থান
বিষয়শ্রেণী:প্রাচীন ইহুদি ইতিহাস
বিষয়শ্রেণী:সমাধিস্থল
বিষয়শ্রেণী:ইহুদি মাজার
বেলজিয়ামে ধর্ষণ

২০০৪ সালে, ইউএনওডিসির তথ্য অনুসারে, বেলজিয়ামের পুলিশ কর্তৃক রেকর্ড করা ধর্ষণের ঘটনা প্রতি ১০০,০০০ মানুষের মধ্যে ২৮.৪ ছিল; ২০০৮ সালে এটি ছিল প্রতি ১০০,০০০ জনের মধ্যে ২৯.৫। বেলজিয়াম সর্বাধিক ধর্ষণের হারের দেশগুলির একটি বলে পরিচিত।

## আইন
বেলজিয়ামে ধর্ষণকে দণ্ডবিধির ৩৭৫ অনুচ্ছেদ দ্বারা সংজ্ঞায়িত করা হয়েছে এভাবে "যে কোনও ধরনের এবং যে কোনও উপায়ে, একজন সম্মতিহীন ব্যক্তির উপর যৌন অনুপ্রবেশের যে কোন চেষ্টা।" এই আইনের অধীনে বৈবাহিক ধর্ষণও অবৈধ।

ফৌজদারি মামলা ছাড়াও, বিবাহ বিচ্ছেদের মামলায়ও বৈবাহিক ধর্ষণের ধারা রয়েছে। বিবাহ এবং বিবাহবিচ্ছেদ নিয়ন্ত্রণকারী সিভিল কোডের নতুন সংশোধনী, যা সেপ্টেম্বর ২০০৭ সালে কার্যকর হয়েছিল, সেখানে বলা হয়েছে যে বিবাহ বিচ্ছেদের পরে স্বামী/স্ত্রীদের মধ্যে যে কেউ অর্থের প্রয়োজন হলে ভরণপোষণ পেতে পারে, কিন্তু একজন স্বামী/স্ত্রী যিনি অন্য অন্যকে ধর্ষণ বা তার সাথে অন্যান্য সহিংস অপরাধ করেছেন তিনি ভরণপোষণ পাবেন না। অনুচ্ছেদ ৩০১-এ লেখা আছে:
আদালত ভরণপোষণের জন্য আবেদন মঞ্জুর করতে অস্বীকার করতে পারে যদি বিবাদী প্রমাণ করে যে আবেদনকারী একটি গুরুতর অপরাধ করেছে যার জন্য একসাথে বসবাস চালিয়ে যাওয়া অসম্ভব হয়ে উঠেছে। কোন অবস্থাতেই একজন স্বামী/স্ত্রী, যিনি দণ্ডবিধির ৩৭৫, ৩৯৮-৪০০, ৪০২, ৪০৩ বা ৪০৫ অনুচ্ছেদে উল্লিখিত একটি আইনের জন্য দোষী সাব্যস্ত হয়েছেন, যা বিবাদীর বিরুদ্ধে সংঘটিত, অথবা একই ব্যক্তির বিরুদ্ধে কোডের ৩৭৫, ৩৯৩, ৩৯৪ বা ৩৯৭ অনুচ্ছেদে উল্লিখিত একটি আইন ভঙ্গ করেছেন তাকে ভরণপোষণ দেওয়া হবে না।

এই আইনগুলোর অধীনে বেলজিয়ামে আদালতের মাধ্যমে ধর্ষণের বিচার করা হয়।

## ব্যাপকতা
২০১১ সালে বেলজিয়াম ইন্সটিটিউট ফর দ্য ইক্যুয়ালিটি অফ উইমেন অ্যান্ড মেন "বেলজিয়ামে নারী ও পুরুষ" বিষয়ে একটি প্রতিবেদন প্রকাশ করে, যেখানে উল্লেখ করা হয় যে ২০০৮ সালের পুলিশ রিপোর্ট অনুযায়ী, ধর্ষণের শিকার হওয়া ৮৭% ই (সম্মিলিত ধর্ষণের ৮৯%) নারী। বেলজিয়াম ইনস্টিটিউট কর্তৃক পরিচালিত এবং লিঙ্গ ভিত্তিক সহিংসতায় নারী-পুরুষের অভিজ্ঞতা শিরোনামে করা জরিপে নিম্নলিখিত পরিসংখ্যান অন্তর্ভুক্ত করা হয়েছে;

ডি মর্গেনের মতে, ২০০৯ এবং ২০১১ সাল পর্যন্ত ধর্ষণের ঘটনা ৩,৩৬০ থেকে বেড়ে ৪,০৩৮ হয়েছে, যা ২০ শতাংশেরও বেশি বৃদ্ধি পেয়েছে।

## আরও দেখুন

* ধর্ষণের পরিসংখ্যান
* সৌদি আরবে ধর্ষণ
* ইউরোপে ধর্ষণ

## তথ্যসূত্র

বিষয়শ্রেণী:যৌন সহিংসতা
বিষয়শ্রেণী:নারীর প্রতি অপরাধ
বিষয়শ্রেণী:দেশ অনুযায়ী ধর্ষণ
খাদিজাহ আফজাল ভজিরি

**খাদিজাহ আফজাল ভজিরি** (১৮৮৯ - ৩ জানুয়ারি ১৯৮১) ছিলেন একজন নারী অধিকার কর্মী, সাংবাদিক এবং ইরানের  শিক্ষাবিদ। তিনি চাদর প্রয়োগের বিরুদ্ধে প্রচারণা চালান এবং কাশফ-ই হিজাবকে সমর্থন করেন।

## জীবনের প্রথমার্ধ
খাদিজাহ আফজাল খানুম ১৮৮৯ সালে তেহরানে জন্মগ্রহণ করেন এবং তিনি একজন নারী অধিকার কর্মী বিবি খানম আস্তারাবাদী এবং মুসা খান ভাজিরির পঞ্চম সন্তান ছিলেন। কিছু ঐতিহাসিক সূত্রে জানা যায়, বিবি খানম যখন তার বিদ্যালয় প্রতিষ্ঠা করেননি, তখন তিনি তার মেয়েকে ছেলেদের পোশাকে বিদ্যালয়ে পাঠাতেন, যাতে সে তার ভাইদের সাথে পড়াশোনা করতে পারে। তার ভাইবোনদের মধ্যে ছিল: হাসান আলী খান উজির,  আলী নকি ভাজিরি ও মওলুদ খানুম, যারা তাদের মায়ের মতো একজন শিক্ষক ছিলেন।

যখন তিনি ১৬ বছর বয়সে পৌঁছান, তখন তিনি দোশিগান প্রাথমিক বিদ্যালয়ে মেয়েদের পড়াতেন, যা তার মা প্রতিষ্ঠিত করেছিলেন, ফলে ইরানের প্রথম বালিকা বিদ্যালয়ের প্রথম শিক্ষকদের একজন হয়েছিলেন। পরে তিনি তার বোনের বিদ্যালয়েও শিক্ষকতা করেন। 

তিনি তার কাকাতো ভাই আঘা বোজার্গ মাল্লাকে বিয়ে করেন। তাদের সন্তানদের মধ্যে রয়েছে: মাহলঘা মল্লা, আমির হুশাং, হুসাইনালি, মেহরাঙ্গিজ, খুসরো ও তৈমুর। তৈমুর ১১ মাস বয়সে মারা যান। পরিবারটি তীর্থযাত্রায় ভ্রমণের সময় মহলঘা একটি কারওয়ানসরাইয়ে জন্মগ্রহণ করেন।

## কর্মজীবন
তিনি শিক্ষার পাশাপাশি নারী বিষয় নিয়ে সংবাদপত্রের জন্য প্রবন্ধ লিখতে শুরু করেন। তার একটি উল্লেখযোগ্য নিবন্ধ শাফাক-ই-সোর্খ পত্রিকার জন্য লেখা হয়েছিল।  এতে তিনি একজন বেনামী লেখকের দ্বারা প্রকাশিত মহিলাদের উপর আক্রমণের প্রতিবাদ করেছিলেন, তার লেখায় শেষ কিছু বাক্য এমন ছিল: "নারীদের পড়াশোনা এবং পুরুষদের সাথে কাজ করতে দিন, তাহলে আপনি দেখতে পাবেন যে মহিলারা পুরুষদের চেয়ে কম নয়"। তিনি সারা জীবন শিক্ষকতা করেন এবং মেয়েদের বিদ্যালয়ের পরিচালক ছিলেন।

তিনি তার নিজের পোশাকও নকশা করেছিলেন। ১৯৩০ -এর দশকে, যখন অনেক মহিলা মুখের বোরখা পরা বন্ধ করতে শুরু করেছিলেন, সেই সময়ে চাদর পরিধান জনপ্রিয় ছিল। তিনি সেদিকাহ দৌলতাবাদীর পাশাপাশি ফ্যাশনে পরিবর্তন আনার পক্ষে ছিলেন, এবং তিনি এমন পোশাকের নকশা করেছিলেন যেখানে শরীরের বাহুগুলি আরও অবাধে চলাচল করতে পারে। তিনি ১৯৩০ সালে একটি খোলা চিঠিতে আলোচনা করেছিলেন যে কীভাবে তরুণ মহিলাদের (সাত বা আট বছর বয়সী) চাদর পরতে বাধ্য করা হয়। তিনি ১৯৩৬ সালে সরকারকে নারীদের উন্মোচন সমর্থন করেছিলেন; কাশফ-ই হিজাব।

## তথ্যসূত্র

বিষয়শ্রেণী:ইরানি নারী অধিকার কর্মী
বিষয়শ্রেণী:তেহরানের ব্যক্তি
বিষয়শ্রেণী:ইরানি নারীবাদী
বিষয়শ্রেণী:১৯৮১-এ মৃত্যু
বিষয়শ্রেণী:১৮৮৯-এ জন্ম
বিষয়শ্রেণী:বেহেশত-ই-জহরায় সমাধি
বিষয়শ্রেণী:পাহলভি রাজবংশের ব্যক্তি